ચૂંટણી તારીખો જાહેર થાય એ પહેલાં જ પૂર્વ મુખ્યમંત્રી આનંદીબેન પટેલે આ વખતે મેદાનમાં ન ઉતરવાનો નિર્ણય લીધો હતો અને તેમણે આ અંગે હાઇકમાન્ડને પત્ર પણ સોંપ્યો હતો. ત્યાર બાદ હલકી હલકી આશા સેવાઇ રહી હતી કે, આનંદીબેન પટેલની બેઠક ઘાટલોડિયા પરથી તેમની પુત્રી અનાર પટેલને ટિકિટ મળી શકે છે. પરંતુ એ વાત પણ અફવા સાબિત થઇ હતી. સોમવારે સવારે ભાજપ દ્વારા વિધાનસભાની ચૂંટણી માટેના ઉમેદવારોની છઠ્ઠી અને છેલ્લી યાદી જાહેર કરવામાં આવી હતી, જેમાં આનંદીબેન પટેલની બેઠક પર ભાજપે આ વખતે ભૂપેન્દ્ર પટેલને ટિકિટ આપી છે.